9 



skelet af talrige Skiver og Plader, der er ordnede 

 segmentvis, saa at der opstaar Ringe, hvis Antal 

 svarer til Hvirvlernes. Sidelinien er utydelig for 

 blotte Øjne og mangler undertiden. Skelettet er 

 forbenet. Muskulaturen er kun svagt udviklet. 

 Svømmeblæren mangler Luftgang. Ingen Blind- 

 tarme. 



De herhen hørende c. 175 Arter er Smaafisk fra alle 

 tropiske og tempererede Have, til Dels ogsaa fra Fersk- 

 vand. Det er svage Fisk, hvis Finner oftest er lidet ud- 

 viklede, men som til Gengæld for den ringe Svømmeevne 

 kan være beskyttede ved en paafaldende Lighed med Plante- 

 dele, hvilket særlig gælder australske Arter med bladfor- 

 mede Vedhæng, men dog ogsaa er tydeligt hos de hos 

 os levende Arter. Føden bestaar af Smaadyr, der er 

 svage nok, til at de kan suges ind af den tandløse Mund. 

 Mærkværdig er den Omsorg, der vises for Æg og Un- 

 ger, idet disse bæres af den ene af Forældrene; hos 

 den ene Familie (Solenostomidæ), der kun omfatter to— 

 tre tropiske Arter, er det Hunnen, hvis Bugfinner danner 

 en Sæk, hvori Æggene gemmes; men hos den Familie, 

 der omfatter Resten af de buskgællede og deriblandt alle 

 vore Arter (Syngnathidæ), er det Hannen, der overtager 

 Omsorgen for Afkommet. Naar Ungerne forlader Faderen, 

 har de i det væsentligste de voksnes Ydre med Finnerne 

 i den endelige Skikkelse; herfra danner dog Næbsnogene 

 (Nerophina) en Undtagelse, idet Ungerne her gennemløber 

 en tilbageskridende Udvikling. Noget egentlig pelagisk 

 Liv fører Ungerne næppe, selv om de, ogsaa hos os, af 

 og til fanges et Stykke fra Bunden. 



1. Naalefiskenes Familie (Syngnathidæ). 



Gællelaagsrandene vokser for største Delen til 

 Kroppen, saa at Gællespalterne bliver meget smaa; 

 de ligger tæt over Gællelaagets bageste Hjørne. 



